आज कुछ-सौ लोगों की ‘घर-वापसी’ पर सभी विपक्षी दल एक हो गए, जैसे कि देश पर कोई महान संकट आ गया हो। सोचने वाली बात यह है कि जब इन हिन्दुओं का धर्म-परिवर्तन हो रहा था, तब तो ये सब दल चैन की बंसी बजा रहे थे, पर अब बेचैन हो रहे हैं। और-तो-और देश की सबसे बड़ी संसद ‘राज्यसभा’ को ही नहीं चलने दिया कई दिनों तक। यह सब चमचागिरि किसके लिए हो रही है? सब भली-भाँति जानते हैं। शायद इन विपक्षी दलों को जनता इसलिए सही सबक सिखा रही है और एक-एक करके ये दल क्षेत्रीय दल तक सीमित होते जा रहे हैं। एक खुशी की बात अवश्य है कि अब हिन्दू जाग गया है, बस यही बात विपक्षी दलों के बर्दाश्त से बाहर हो रही है। हिन्दू का जागना देश का सौभाग्य है और विपक्षी दलों के लिए उनका बोरिया-बिस्तर बाँधने का सामान।